पहले से ज्यादा एडवांस होगा चंद्रयान-2 : डॉ. कुन्हिकृष्णन
सिटी रिपोर्टर ‘भारत से 104 उपग्रहों को अंतरिक्ष में भेजकर इतिहास रचने वाला दुनिया का पहला देश बन गया। यह महज रिकॉर्ड बनाने के लिए नहीं किया गया, बल्कि ये भारतीय अंतरिक्ष अभियान के साथ इसरो की कमर्शियल पहल भी है। इसलिए दुनियाभर की नजर इस पर टिकी है। मार्च 2018 में चंद्रयान-2 को लाॅन्च किया जाएगा।’
यह बात इंडियन स्पेस रिसर्च ऑर्गेनाइजेशन (इसरो) के श्रीहरिकोटा स्थित सतीश धवन अंतरिक्ष केन्द्र के निदेशक डाॅ. पी कुन्हिकृष्णन ने कही। वे भेल स्थित दशहरा मैदान में आयोजित चार दिवसीय छठवेें भोपाल विज्ञान मेले में मौजूद थे। उन्होंने कहा कि चंद्रयान-2 नई तकनीक से तैयार किया गया है, जो चंद्रयान-1 से ज्यादा एडवांस है और इसको जीएसएलवी-एमके-2 के जरिए लॉन्च किया जाएगा। इसके लिए इसरो एक ऐसा इंजन विकसित कर रहा है, जिसके जरिए नियंत्रित तरीके से लैंडिंग करवाई जा सकती है और टीम इसका अभ्यास कर रही है। इसरो एग्रीकल्चर और रिसोर्स मैपिंग में विशेष काम कर रहा है। अंतरिक्ष विज्ञान में अंतरराष्ट्रीय स्तर पर इसरो प्रतियोगी बना हुआ है।
डॉ. पी. कुन्हिकृष्णन।
मिला विज्ञान प्रतिभा सम्मान
डाॅ. कुन्हिकृष्णन को ‘विज्ञान प्रतिभा सम्मान पुरस्कार-2017’ से सम्मानित किया गया। यहां उर्जा मंत्री पारस जैन, स्कूली शिक्षा राज्य मंत्री दीपक जोशी, विज्ञान भारती के महासचिव डाॅ. ए. जय कुमार और मप्र विज्ञान एवं प्रौद्योगिकी परिषद के महानिदेशक सीके पाटिल और नरेंद्र चौधरी उपस्थित थे।
bhopal vigyan mela-2017
भेल दशहरा मैदान में आयोजित \\\"भोपाल विज्ञान मेला-2017\\\' में सोमवार को सतीश धवन अंतरिक्ष केंद्र के निदेशक ने कहा...
hin_Deva hin_Deva hin_Deva awa_Deva hin_Deva hin_Deva tgl_Latn bho_Deva